Gratis streamingtjeneste åbner 18. maj

Som vi kunne fortælle i november, kommer den gratis streamingtjenester Pluto TV til Danmark. Nu er der kommet dato på – dørene åbnes den 18. maj. Det bliver den første annoncefinansierede streamingtjeneste i Norden.

Pluto TV i Danmark vil tilbyde flere end 70 tematiske og unikt kuraterede originale kanaler på tværs af flere genrer. Herunder film, serier, reality, børne-tv, sport, nyheder og mere ved lanceringen. Indholdet inkluderer titler fra Paramounts bibliotek, såsom Catfish, The TV Show, South Park og Dora the Explorer og filmkanaler med action, komedier og thrillere.

Derudover vil en ny udvidet on-demand gratis sektion, drevet af Viafree, indeholde de bedste lokale serier. Den vil også rumme populære serier som blandt andre Paradise Hotel, Masterchef DK og Familien fra Bryggen.

Derudover vil tjenesten have indhold fra flere internationale partnere, som snart vil blive annonceret, loves det i en pressemeddelelse.

“Jeg er overbevist om, at tjenesten vil fange de nordiske markeders og forbrugeres opmærksomhed og hurtigt blive et nyt mål for både for fans af kurateret indhold såvel som for kunder og partnere, der er interesserede i at investere i en ny og unik streamingtjeneste,” siger Olivier Jollet, General Manager og Senior Vice President, Pluto TV International.

Tjenesten vil være tilgængeligt gratis overalt, uden at registrering er nødvendig. Tjenesten vil være tilgængelig på alle større streamingenheder (tv, smartphone, tablet, pc) via Pluto TV-browseren www.Pluto.tv, via app på Apple TV, Android TV, Amazon Fire TV, Chromecast, Samsung, LG og iOS- og Android-apps, der er tilgængelige i Apple Store og Google Play.

Gratis streamingtjeneste åbner 18. maj